Смертна кара

Сме́ртна ка́ра або найвысша караці тыж абсолутна кара — є кара, котра предпокладать забитя одсудженого чоловіка за карный чін, за котрый є з платного карного права можливе таку кару зволити.

Майже вшыткы громады людства в дакотрій штадії свого розвитку хосновали смертну кару про кріміналных і політічных злочінцїв.   "Руська Правда", як і "варварьскы правды", не предпокладала смертну кару. Спробы їй заведжіня в Кієвск Руси ся робили, але не подарили ся. Найвысшов, вынятковов міров покараня было выгнаня ("поток і розграбленіє"), яке не выключовало загыбелї одсудженого, бо на выгнанця ся не пошырёвала защіта закону. Сістематічне хоснованя смертной кары в Українї ся почало у Літовскый період їй історії ("Судя" Казимира IV. Ягеллончика 1468 р. тай "Штатут Літовскый" 1529 р.).

В богатёх сучасных громадах была смертна кара зрушена, в тім чіслї ай в Українї. Смертна кара ся бере яй недопустна на теріторії Рады Европы. Дакотры країны зрушыли смертну кару з выїмков екстра условій, такых як наприклад, зрады під час войсковых дїй. В другых країнах была смертна кара зрушена на практіцї, але законодавство іщі все зохабило найвысшу кару. Такы державы, як Кітай, США і далшы всокотили смертну кару за злочіны, окремо вызначены законодавством.

В країнах, якы практікують смертну кару, метода загыбеля ся становлюе законом. Традічно найпошыренїшы виды смертной кары: повішіня, застрїлїня, одсїчіня головы. В США з 20-го стороча ся притрафіли шыроко хоснованыма тыж електрічный столець і смертна інъєкція.

Одношіня до смертной кары не суть зъєдинены в много громадах — там, де ся она практікує, ся шырить рух за їй зрушіня; в країнах, де ся зрушыла, існує певна кількость приверженцїв їй обновлїня.

Всягды зрушыли смертну кару выходячі з гуманістічных прінціпів, а не внаслїдку народного выявлїня волї. В жадній країнї Европы, де была зрушена смертна кара, з того выводу не было учінене референдум, та у вшыткых тых країнах на момент зрушіня згодно з звідованём, векшына населїня підпорує всокочіня такой сорты покараня.

 Жрідла 

 Смертна кара: морально-правові аспекти застосування
 http://tools-of-death.ru

 Вонкашнї лінкы 

 Сучасность: смертна кара в Японії

*
Катеґорія:Виды забивства